eo eo eo bn es en id zh zh el ru fr de bg en ar it ja fi tr nl en pl ro it pt or hu hbs_lat fa ne hbs_lat da es sq ko my ca sv en ur he km hi ps ar am en eo eo eo es eo en eo eo eo eo eo eo tr sv eo pt eo eo eo eo eo eo eo en eo eo eo eo eo eo eo eo eo eo eo eo es eo eo eo eo eo it eo pt it eo it pt it nn ro eo eo eo eo eo eo en eo eo eo eo eo eo ja ja eo eo eo eo eo eo eo eo eo eo en eo en eo nl eo eo hbs_lat eo eo eo eo eo eo eo eo eo eo eo eo eo eo eo eo nl eo eo eo eo eo it eo eo eo eo eo nn eo nl en en eo it eo eo eo eo eo eo eo eo eo eo eo eo eo eo eo eo eo eo eo eo lt eo eo eo es eo en eo az eo eo
Japanio: Mape registri la lastajn spurojn de cunamviktimoj en 2011 · Global Voices en Esperanto
See all those languages up there? We translate Global Voices stories to make the world's citizen media available to everyone.
Aliĝilo de tradukanto kaj kunlaboranto por Esperanto
Ĉiuj temoj AfrikoAmerikojAzioEŭropoMezorientoPolitikoKulturoHomaj rajtojInterreta aktivismo
Rajtoj je seksa diverseco (GLAT)
Japanio: Mape registri la lastajn spurojn de cunamviktimoj en 2011
La traduko aperis je 9 Aprilo 2016 7:53 GMT
Ekrankopio el la jutuba filmeto pri interaga mapo de la lastaj spuroj de cunamviktimoj.
Novteknologia mapiga projekto spuras la lastajn momentojn de cunamviktimoj en Japanio, marto 2011.
La laboratorio de WATANAVE Hidenori [Ŭatanabe Hidenori] en la Metropola Universitato Tokio kaj la Ĵurnalo Iwate-Nippo [Iŭate-Nippo] kunlabore elfaris la ciferecan arkivon “Ni neniam forgesu: Registrado de la lastaj spuroj de cunamviktimoj.” Ili esploris la lastajn momentojn de 1 326 cunamviktimoj en la gubernio Iwate [Iŭate], intervjuinte iliajn familianojn postvivantajn.
Vendrede la 11an de marto 2011 je 2:46 ptm okazis grandega tertremo ĉe la marfundo oriente de la regiono Tohoku en Japanio. La tertremego kaŭzis grandegan cunamon, kiu detruis multajn ĉemarajn urbojn laŭlonge de la marbordo je pli ol 500 kilometroj.
La tertremego pereigis 15 894 homojn, kaj aliaj 2 561 homoj ankoraŭ estas netrovitaj, eventuale jam pereintaj [laŭ la raporto de la Subministerio pri Polico, en la 10a de marto 2016].
En la gubernio Iwate 5 797 loĝantoj pereis aŭ malaperis. Iwate havas marbordon kun malvastaj fjordoj, kiuj koncentras energion de cunamo. Ĝi spertis aparte altajn ondojn; kelkaj el ili laŭraporte atingis la alton de 40 metroj.
[L] 「忘れない 震災犠牲者の行動記録」の凄さと切なさ : https://t.co/rNnUrYei0N
— 堀 E. 正岳(ほりまさたけ) (@mehori) March 12, 2016
“Ni neniam forgesu: Registrado de la lastaj spuroj de cunamviktimoj” elmontras la absolutan forton kaj teruron de la cunamo.
La cifereca arkivo “Ni neniam forgesu: Registrado de la lastaj spuroj de cunamviktimoj” videbligas la lastajn paŝojn de loĝantoj, antaŭ ol la cunamo atakis iliajn loĝejojn. La reta interaga mapo malkovras, kiel homoj reagas al naturaj katastrofoj, kaj promesas helpi la registaron pli bone agi kaj savi homojn en naturaj katastrofoj.
Scenojn de la interaga mapo en kelkaj urboj vi povas spekti ĉi tie.
La tutan mapon vi povas spekti per Digital Earth [Cifereca Terglobo] ĉi tie. Manipulante la maldekstran menuon, vi povas elekti urbojn sur la marbordo de la gubernio Iwate.
Bluaj punktoj indikas virajn viktimojn, kaj ruĝaj punktoj indikas inajn viktimojn. Linioj malantaŭ la punktoj montras la spurojn de la viktimo dum dek minutoj ĝis la cunamatako. Iuj fuĝis piede, dum aliaj aŭte. Longa linio montras longan fuĝdistancon, supozigante fuĝon per aŭto. La glitpeco ĉe la malsupro de la ekrano iras dekstren laŭ la tempopaso. Vi povas ĝin manipuli tien kaj reen.
Ekrankopio el la reta interaga mapo de la cifereca arkivo “Ni neniam forgesu: Registrado de la lastaj spuroj de cunamviktimoj.”
Post alklako sur la punkto, aperas dekstre de la ekrano informoj pri la viktimo, inkluzive de la nomo, aĝo kaj kiel vivanta li aŭ ŝi pasigis la lastajn dek minutojn.
Kvankam forpasintoj ne rakontas, evidentiĝis per intervjuoj kun familianoj postvivantaj, kie ili estis, kiun vojon ili iris kaj kion ili faris. Verŝajne familianoj parolis kun ili poŝtelefone, dum la cunamo alproksimiĝis.
La mapo ankaŭ enhavas ligilojn al Guglo-Stratvido. Vi povas spekti panoramajn bildojn de la loko post la cunamkatastrofo.
La cifereca arkivo ankaŭ evidentigas la fakton, ke eĉ kiam sonoris cunamalarmo, multaj viktimoj tuj iris al sia komunuma rifuĝejo, anstataŭ iri al alta loko, kie ili havus pli bonan ŝancon pluvivi.
Kundividu ĉi tiun: twitter facebook reddit googleplus
Verkita de Nevin Thompson
Tradukita de ARASE Sayuki
Plej novaj artikoloj pri Orienta Azio
La portugala: tutmonda lingvo?
23 Junio 2016Mjanmao (Birmo)
Kiel El-Ninjo influas birman altaĵon
Japanio: Mape registri la lastajn spurojn de cunamviktimoj en 2011
Retpoŝto (Ne publikiĝos) (deviga)
Aboni komentojn de ĉi tiu artikolo per retpoŝto
Ĉiuj komentoj estas kontrolitaj de administranto. Ne sendu vian komenton pli ol unufoje ĉar tiu povus esti markita kiel spamo.
Bv. respekti al la aliaj. Komentoj kiuj enhavas malamajn esprimojn, obscenaĵojn kaj personajn atakojn ne estos aprobitaj.
Verkita de Nevin Thompson
Tradukita de ARASE Sayuki
Legu ĉi tiun skribaĵon en Español, Malagasy, Italiano, pycckий, English
Kundividu ĉi tiun rakonton:
Advokatoj de zambia entreprenisto peticias ke GoDaddy forigu novaĵretejon
La plej feliĉaj landoj en la mondo estas ĉiuj en Latinameriko
Venezuela filmo kandidata al Oskar-premio parolas indiĝenan lingvon
Kiel oni diras “fraĉjo” en Latinameriko?
Vidu ĉiujn kontribuantojn »
Kiel oni diras "fraĉjo" en Latinameriko?
Ho, ve! Dankon pro via atentigo! Nun espereble ĉio estas en ordo.
Vi erare skribis "fracĵo" anstataŭ "fraĉjo".
Ĉu Bejruto estas la ĉefurbo por lingvoalternigo de la mondo?
Saluton! Keefak? OK ? Ĉu vi jam 'kajmanis' (->vidu sub reptiliumi en vikipedio )...
Birmo: Memfoto-kampanjo disvastigas interreligian toleremon kaj etnan diversecon
Tiu artikolo estas naiva. Ŝajnas ke tiuj junoj ne konas sian propran religion. Miaflanke, mi...
Aliĝilo de tradukanto kaj kunlaboranto por Esperanto
Manifesto de Global Voices
Ĉi tiu retejo licenciĝas per Krea Komunaĵo Atribuite 3.0  Kelkaj Rajtoj Rezervitaj